Document ID: /roh_data/filtered/fineweb-2-filterrobots_roh.jsonl.gz/9483

Il quartfinal è stà l'ultima staziun per la giugadra svizra. Cunter la Spagnola Paula Badosa perda Bencic en dus sets cun 4:6 e 5:7. Gia avant in mais aveva la Svizra pers cunter Badosa en trais sets, era lezza giada sin sablun.
Paula Badosa frunta en ils mezfinals u sin il numer in dal turnier, Ashleigh Barty, u sin Petra Kvitova da la Tschechia.
Cuntanschì il quartfinal perquai che l'adversaria ha dà si
Cura che l'adversaria ha dà si, era Bencic cun 7:6 (7:2), 4:3 en avantatg. En l'emprim set ha ella defendì duas ballas da match cura ch'i steva 4:5, quai cun l'agen service. En il tiebreak ha ella però fatg curt process.
Er en il segund set n'ha nagina fatg in break. Ons Jabeur ch'era sa meglierada en il ranking da WTA sin plaz 25 ha l'emprim laschà tractar sia coissa, da cuntinuar il gieu na fascheva però nagin senn.